CELEX: 52009PC0570
Language: mt
Date: 2009-10-16 00:00:00
Title: Rakkomandazzjoni għal deċiżjoni tal-Kunsill dwar il-pożizzjoni li għandha tittieħed mill-Komunità Ewropea dwar l-innegozjar mill-ġdid tal-Ftehim Monetarju mal-Istat tal-Belt tal-Vatikan

Avviż Legali Importanti

|

52009PC0570

Rakkomandazzjoni għal deċiżjoni tal-Kunsill dwar il-pożizzjoni li għandha tittieħed mill-Komunità Ewropea dwar l-innegozjar mill-ġdid tal-Ftehim Monetarju mal-Istat tal-Belt tal-Vatikan  /* KUMM/2009/0570 finali - CNB 2009/0158 */  

	[pic] | KUMMISSJONI TAL-KOMUNITAJIET EWROPEJ |Brussel 16.10.2009KUMM(2009) 570 finali2009/0158 (CNB)Rakkomandazzjoni għalDEĊIŻJONI TAL-KUNSILLdwar il-pożizzjoni li għandha tittieħed mill-Komunità Ewropea dwar l-innegozjar mill-ġdid tal-Ftehim Monetarju mal-Istat tal-Belt tal-VatikanMEMORANDUM TA’ SPJEGAZZJONIIl-Ftehimiet Monetarji ġew konklużi bejn il-Komunità Ewropea u Monako, San Marino u l-Vatikan biex tingħata kontinwità legali għall-arranġamenti li eżistew bejn dawn il-pajjiżi fuq naħa waħda u Franza u l-Italja min-naħa l-oħra qabel ma giet introdotta l-euro.Għaxar snin wara li l-euro ssostitwiet il-munita lokali tal-Italja u Franza użati minn Monako, San Marino u l-Vatikan, il-Kunsill stieden lill-Kummissjoni biex tirrevedi l-funzjonament tal-Ftehimiet Monetarji[1] Ir-riżultati tal-valutazzjoni ġew adottati fil-‘Komunikazzjoni tal-Kummissjoni dwar il-funzjonament tal-Ftehimiet Monetarji ma’ Monako, San Marino u l-Vatikan’[2] Il-Kummissjoni kkonkludiet li l-Ftehimiet Monetarji fil-forma preżenti tagħhom jeħtieġ li jiġu emendati bil-ħsieb li jiġi żgurat metodu aktar konsistenti fir-relazzjonijiet bejn il-Komunità u l-Pajjiżi li ffirmaw il-Ftehim. L-abbozz ta’ Rakkomandazzjoni preżenti għad-Deċiżjoni tal-Kunsill jiddefinixxi l-pożizzjoni li għandha tittieħed mill-Komunità dwar l-innegozjar mill-ġdid tal-Ftehim Monetarju mal-Istat tal-Belt tal-Vatikan.Il-Kummissjoni tipproponi li tinnegozja mill-ġdid u temenda d-dispożizzjonijiet li ġejjin.-  Traspożizzjoni tal-leġiżlazzjoni rilevanti tal-KEL-obbligi ta’ Monako, San Marino u l-Vatikan li ġejjin mill-Ftehimiet Monetarji tagħhom rispettivi mal-Komunità mhumiex indaqs. Il-Ftehim Monetarju mal-Prinċipalità ta’ Monako jinkludi l-ikbar għadd ta’ obbligi. Għall-kuntrarju tal-Ftehim ma’ Monako, il-Ftehimiet mal-Vatikan u San Marino m’għandhomx xi obbligu speċifiku biex jittrasponu l-leġiżlazzjoni tal-UE fid-dominju tal-ħarsien tal-flus kontanti tal-euro kontra l-falsifikazzjoni u l-metodi ta’ kooperazzjoni mal-Komunità f’dan il-qasam. Sabiex jinħolqu kundizzjonijiet indaqs u jiġi assigurat ħarsien xieraq ta’ karti u muniti tal-euro kontra l-falsifikazzjoni, il-Vatikan flimkien ma’ San Marino, għandhom japplikaw il-leġiżlazzjoni Komunitarja rilevanti.Minħabba li m’hemmx settur bankarju xieraq fil-Vatikan, m’hemmx għalfejn ikun hemm traspożizzjoni tal-Leġiżlazzjoni bankarja komunitarja u finanzjarja.-  Mekkaniżmi ta' tkomplijaB’kuntrast mal-proċedura prevista għall-Ftehim ma’ Monako, l-ebda dispożizzjoni ma saret għal proċedura ta’ aġġornament fil-Ftehimiet iffirmati mal-Vatikan u San Marino. Fin-nuqqas ta' aġġornament regolari formali, San Marino u l-Vatikan mhux qegħdin jirrapportaw b'mod regolari dwar l-implimentazzjoni tal-Ftehimiet u lanqas ma huma mgħarrfa sew dwar l-iżviluppi fl-oqsma koperti mill-Ftehim. Il-Kummissjoni għalhekk tipproponi li toħloq żewġ kumitati konġunti – simili għal dak eżistenti mal-Prinċipalità ta' Monako - mal-Istat tal-Belt tal-Vatikan u r-Repubblika ta' San Marino .Il-Kumitat Konġunt mal-Istat tal-Belt tal-Vatikan għandu jkun magħmul mir-rappreżentanti tal-Istat tal-Belt tal-Vatikan, l-Italja, il-Kummissjoni Ewropea u l-Bank Ċentrali Ewropew. Il-Kumitat ikun responsabbli għat-tħaffif tal-implimentazzjoni tal-Ftehim u jiddiskuti l-emendi possibbli għal-lista tal-leġiżlazzjoni Komunitarja li se tiġi applikata mill-Vatikan. Dan ikollu wkoll il-poter ta’ teħid ta’ deċiżjonijiet fir-rigward ta’ għadd limitat ta’ kwistjonijiet mogħtija lilu mill-Ftehim Monetarju (eżempju l-approvazzjoni tal-bidla ta’ Zekka li tipproduċi l-muniti tal-euro tal-Vatikan).-  Limiti għall-ħruġ tal-muniti tal-euroGħal raġunijiet storiċi, il-limiti għall-ħruġ massimu annwali ta’ Monako, San Marino u l-Vatikan kienu ffissati f’żewġ modi differenti (Monako hija attwalment awtorizzata li toħroġ massimu ta' 1/500 mill-kwantità ta' muniti ffabbrikati fi Franza filwaqt li l-Vatikan u San Marino għandhom kwoti ffissati) li jwasslu għal riżultati differenti.Bil-ħsieb li jiġi żgurat trattament ugwali għall-pajjiżi kollha mal-Ftehimiet Monetarji, il-Kummissjoni tipproponi li tintroduċi metodu uniformi ġdid biex jiġu kkalkulati l-limiti tal-ħruġ tal-muniti tal-euro (jiġifieri biex jintuża wkoll fil-Ftehimiet kollha futuri). Il-Kummissjoni tipproponi wkoll li żżid il-limiti ta’ ħruġ tal-pajjiżi li ffirmaw il-Ftehimiet Monetarji bl-għan li jippermettu xi ċirkolazzjoni tal-muniti tagħhom. Il-muniti ffabbrikati fi kwantitajiet żgħar hemm domanda kbira għalihom mill-kollezzjonisti tal-muniti. B’konsegwenza ta’ dan, il-muniti mhux qed iservu l-għan oriġinali tagħhom ta’ strument ta’ ħlas iżda qed jintużaw esklussivament bħala oġġetti ta' kollezzjoni.Il-limiti l-ġodda għandhom ikunu magħmula minn parti fissa u waħda varjabbli:1.  Il-parti fissa għandha timmira li tissodisfa d-domanda tal-kollezzjonisti tal-muniti. Skont l-estimi komuni, valur totali ta' madwar EUR 2 100 000 għandu jkun suffiċjenti biex ikopri d-domanda tas-suq tal-kollezzjonisti[3]2.  Il-parti varjabbli tista' tkun ibbażata, fil-każ tal-Vatikan, fuq il-ħruġ medju per capita tal-Italja. L-għadd medju ta' muniti per capita maħruġ fl-(n-1) fl-Italja għandu jiġi mmultiplikat bin-numru ta' abitanti tal-Istat tal-Belt tal-Vatikan.Bl-użu tal-metodu l-ġdid, il-limitu għall-ħruġ tal-Istat tal-Belt tal-Vatikan għandu kważi jirdoppja meta mqabbel mal-kwota attwali.-  Ir-regoli għall-istampar tal-muniti tal-euroIl-Ftehimiet Monetarji jirreżervaw id-dritt li jipproduċu l-muniti tal-euro tal-Vatikan u San Marino għaz-Zekka nazzjonali tal-Italja. Din ir-regola ġiet introdotta għal raġunijiet storiċi fi żmien meta l-flus kontanti tal-euro kienu għadhom ma ġewx fiċ-ċirkolazzjoni u kważi l-pajjiżi kollha taż-żona tal-euro kienu qed jiffabbrikaw il-muniti tal-euro għall-bżonnijiet tagħhom biss. Il-qagħda issa evolviet, b'għadd ta' pajjiżi taż-żona tal-euro llum li għandhom il-muniti tagħhom iffabbrikati f'pajjiż ieħor fiż-żona tal-euro. Il-Kummissjoni għalhekk tipproponi li tinfetaħ il-possibilità għall-Vatikan u San Marino biex jordnaw il-muniti tal-euro tagħhom f’Zekka oħra tal-UE li għandha l-esperjenza fil-produzzjoni tal-muniti tal-euro . Madankollu, il-bidla taz-Zekka trid tiġi approvata mill-Kumitat Konġunt.-  L-elezzjoni tal-ġurisdizzjoniIl-Ftehimiet Monetarji preżenti ma taw l-ebda vantaġġi lill-Komunità fil-każ li l-pajjiżi li jkunu ffirmaw il-Ftehim Mandatorju ma jissodisfawx l-obbligi tagħhom (eżempju ma jittrasponux il-leġiżlazzjoni rilevanti Komunitarja fil-ħin), minbarra l-aħħar – u għalhekk x'aktarx li ma sseħħx - possibilità ta' rtirar unilaterali mill-Ftehim. Il-Kummissjoni għalhekk tipproponi biex teleġġi l-Qorti Ewropea tal-Ġustizzja bħala l-ġurisdizzjoni responsabbli biex issolvi t-tilwim li jista' jinqala' mill-applikazzjoni tal-Ftehimiet Monetarji.2009/0158 (CNB)Rakkomandazzjoni għalDEĊIŻJONI TAL-KUNSILLdwar il-pożizzjoni li għandha tittieħed mill-Komunità Ewropea dwar l-innegozjar mill-ġdid tal-Ftehim Monetarju mal-Istat tal-Belt tal-VatikanIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 111.3 tiegħu,Wara li kkunsidra r-rakkommandazzjoni mill-Kummissjoni[4],Wara li kkunsidra l-opinjoni tal-Bank Ċentrali Ewropew[5],Billi:3.  Il-Komunità għandha l-kompetenza fil-kwistjonijiet monetarji u fir-rata tal-kambju mid-data tal-introduzzjoni tal-euro;4.  Il-Kunsill għandu jiddetermina l-arranġamenti għan-negozjar u l-konklużjoni ta' ftehimiet li jikkonċernaw materji ta' tmexxija monetarji jew sistema ta' kambju barranija;5.  Ir-Repubblika Taljana, f'isem il-Komunità, ikkonkludiet fid-29 ta' Diċembru 2000 Ftehim Monetarju mal-Istat tal-Belt tal-Vatikan;6.  Il-Kunsill ikkonkluda fl-10 ta' Frar 2009 li l-Kummissjoni għandha tirrevedi l-funzjonament tal-ftehimiet eżistenti u tikkunsidra żidiet possibbli fil-limiti massimi għall-ħruġ ta' muniti;7.  Il-Kummissjoni kkonkludiet fil-"Komunikazzjoni dwar il-funzjonament tal-Ftehimiet Monetarji ma' Monako, San Marino u l-Vatikan"[6] li l-Ftehim Monetarju mal-Istat tal-Belt tal-Vatikan fil-forma preżenti tiegħu jeħtieġ li jiġi emendat bil-ħsieb li jiġi żgurat metodu aktar konsistenti fir-relazzjonijiet bejn il-Komunità u l-Pajjiżi li ffirmaw il-ftehim monetarju;8.  Il-Ftehim Monetarju mal-Vatikan għandu għalhekk jiġi nnegozjat mill-ġdid malajr kemm jista' jkun biex it-tmexxija l-ġdida tidħol fis-seħħ fl-1 ta' Jannar 2010, flimkien mar-regoli l-ġodda dwar il-modalitajiet tal-introduzzjoni tal-muniti euro stabbiliti mir-Rakkomandazzjoni tal-Kummissjoni tad-19 ta' Diċembru 2008 dwar il-linji gwida komuni għall-parti nazzjonali u l-ħruġ tal-muniti euro maħsuba għaċ-ċirkolazzjoni, approvata mill-Kunsill fil-konklużjonijiet tiegħu tal-10 Frar 2009.ADOTTA DIN ID-DEĊIŻJONI:Artikolu 1Ir-Repubblika Taljana għandha tinnotifika lill-Istat tal-Belt tal-Vatikan bil-ħtieġa li temenda l-Ftehim Monetarju eżistenti bejn ir-Repubblika Taljana, f'isem il-Komunità Ewropea, u l-Istat tal-Belt tal-Vatikan fid-data l-iktar kmieni possibbli u toffri n-negozjar mill-ġdid fuq id-dispożizzjonijiet rilevanti tal-Ftehim.Artikolu 2Il-Komunità għandha tfittex li twettaq dawn il-bidliet li ġejjin fl-innegozjar mill-ġdid tal-Ftehim mal-Istat tal-Belt tal-Vatikan :9.  Il-Ftehim għandu jiġi konkluż bejn il-Komunità u l-Istat tal-Belt tal-Vatikan . It-test tal-ftehim għandu jkun test ikkodifikat tal-ftehim attwali flimkien mal-emendi.10.  L-Istat tal-Belt tal-Vatikan għandu jintrabat li jadotta l-miżuri kollha xierqa, permezz ta' traspożizzjonijiet diretti jew possibbilment permezz ta' azzjonijiet ekwivalenti, għall-applikazzjoni tal-leġiżlazzjoni Komunitarja kollha rilevanti dwar il-prevenzjoni tal-ħasil tal-flus, dwar il-prevenzjoni ta' frodi u falsifikazzjoni ta' flus kontanti u mezzi ta' pagamenti bi flus mhux kontanti.11.  Il-metodu għad-determinazzjoni tal-limitu ta' ħruġ ta' muniti euro tal-Vatikan għandu jiġi rivedut. Il-limitu l-ġdid għandu jkun ikkalkulat bl-użu ta' metodu li jgħaqqad parti fissa mmirata biex tevita l-ispekulazzjoni numismatika eċċessiva fuq il-muniti tal-Vatikan billi tissodisfa d-domanda tas-suq tal-kolletturi tal-muniti u parti varjabbli, ikkalkulata bħala l-ħruġ medju per capita ta' muniti fl-Italja fis-sena n-1 immultiplikat bin-numru ta' abitanti tal-Vatikan. Bla ħsara għall-ħruġ ta’ muniti għall-kolletturi, il-Ftehim għandu jistabbilixxi l-proporzjon minimu tal-muniti tal-euro tal-Vatikan biex jiġu introdotti b’valur nominali ta’ 51 %.12.  Għandu jkun stabbilit Kumitat Konġunt sabiex jissorvelja l-progress fl-implimentazzjoni tal-Ftehim. Għandu jkun kompost minn rappreżentanti tal-Istat tal-Belt tal-Vatikan, ir-Repubblika tal-Italja, il-Kummissjoni u l-BĊE. Għandu jkollu l-possibilità li jirrevedi kull sena l-parti fissa bil-għan li jieħu f’konsiderazzjoni l-inflazzjoni u l-evoluzzjoni tas-suq tal-kolletturi. Għandu jadotta d-deċiżjonijiet b'mod unanimu. Il-Kumitat Konġunt għandu hu stess jadotta r-regoli ta' proċedura tiegħu.13.  Il-muniti euro tar-Repubblika tal-Istat tal-Belt tal-Vatikan għandhom ikunu inċiżi mill-Instituto Poligrafico e Zecca dello Stato. L-Istat tal-Belt tal-Vatikan għandu madankollu jkollu l-possibbiltà li jsejjaħ kuntrattur ieħor fost iz-zekkek tal-muniti tal-euro fl-UE, bi ftehim mal-Kumitat Konġunt. Il-volum tal-muniti maħruġa mill-Istat tal-Belt tal-Vatikan għandu jiġi miżjud mal-volum tal-muniti maħruġa minn dak il-pajjiż li fih tinsab iz-zekka li pproduċiethom għall-iskop tal-approvazzjoni tal-BĊE tal-volum totali tal-ħruġ.14.  Il-Qorti tal-Ġustizzja tal-Komunitajiet Ewropej għandha tiġi eletta bħala l-korp inkarigat mis-soluzzjoni tat-tilwim li jista' jinqala' mill-applikazzjoni tal-Ftehim.Jekk il-Komunità jew il-Vatikan jikkunsidraw li l-Parti l-oħra ma tkunx issodisfat xiobbligu skont il-Ftehim Monetarju, dawn jistgħu jressqu l-kwistjoni quddiem il-Qorti tal-Ġustizzja. Is-sentenza tal-Qorti għandha tkun torbot lill-Partijiet, li jieħdu l-miżuri neċessarji biex jikkonformaw mas-sentenza f'perjodu ta' żmien li għandu jiġi deċiż mill-Qorti fis-sentenza tagħha. Fil-każ li l-Komunità jew il-Vatikan jonqsu milli jieħdu l-miżuri neċessarji biex jikkonformaw mas-sentenza tul dak il-perjodu, il-Parti l-oħra tista' ttemm minnufih il-Ftehim.Artikolu 3In-negozjati mal-Istat tal-Belt tal-Vatikan għandhom ikunu mmexxija mir-Repubblika Taljana u mill-Kummissjoni f'isem il-Komunità. Il-Bank Ċentrali Ewropew għandu jkun assoċjat bis-sħiħ man-negozjati fil-qasam tiegħu ta' kompetenza. Ir-Repubblika Taljana u l-Kummissjoni għandhom jissottomettu abbozz tal-ftehim lill-Kumitat Ekonomiku u Finanzjarju għall-opinjoni.Artikolu 4Il-Kunsill għandu jikkonkludi l-ftehim.Din id-Deċiżjoni hija indirizzata lir-Repubblika Taljana u lill-Kummissjoni.Magħmul fi Brussell,Għall-KunsillIl-President [1] Konklużjonijiet tal-Kunsill dwar 'Il-linji gwida komuni għall-uċuh nazzjonali u l-ħruġ tal-muniti tal-euro maħsuba għaċ-ċirkolazzjoni', fl-2922 laqgħa tal-Kunsill ECOFIN tal-10 ta' Frar 2009[2] COM(2009)359 tal-14 ta’ Lulju 2009[3] Pereżempju San Marino kkonċentra fuq l-istampar ta' xi muniti bid-denominazzjoni tal-euro u kiseb xi suċċess: dawn il-muniti issa qed jintużaw bil-valur nominali tagħhom għal tranżazzjonijiet.[4] ĠU L [...], [...], p. [...].[5] ĠU L [...], [...], p. [...].[6] COM(2009)359.